Bessida

Cando cantat su puddu a s'impuddile
paret nende a repicu:«ischida, ischida!».
Basat su fizu, s'isposa gentile,
su cadd'inseddat in-d-una chinnìda1.

Si pienat de inu una barile,
si leat sa provista 'e tota chida,
poi s'armat d'isprone e de fosile,
setzit, punghet e trubbat. A s'essida

de idda, idet sa néula selente2:
a unu mare assimizat sa zona,
iscrutat tramontana e oriente

astrolichende3 si faghet di' ona.
Gai, isperende chi siat passente4,
sighit canterellende, isprona-isprona.

Su tres de Frealzu 1932

1In-d-una chinnìda: in un baleno.
2Selente: calma.
3Astrolichende: scrutando gli astri
4Passente: abbastanza buona.